Številka: 90006- 6/2017-3

Datum: 18. 7. 2017

**Osnutek za 10.se KPNU 29. 8. 2017**

**ZAPISNIK**

9. redne seje Komisije za poimenovanje naselij in ulic, ki je bila v torek 18. julija 2017 s pričetkom ob 17.30 uri, v Banketni dvorani, Mestne hiše, Mestni trg 1, Ljubljana in se je zaključila ob 20.45 uri.

NAVZOČI ČLANI:

Predsednik Janez Moškrič, podpredsednica Stanka Ferenčak Marin, člani Ana Žličar, Nevzet Porić, , Marjan Jernej Virant, Tomaž Čučnik in tajnik komisije Jan Skoberne.

NAVZOČNOST OPRAVIČIL: Janez Žagar.

NAVZOČI OSTALI VABLJENI:

Suzana Tibaut iz GURS - OGUL, iz Službe za organiziranje dela MS MOL dr. Irena Strelec in Miljana Butina Smrdelj iz Oddelka za kulturo.

Opravičili so se: Marjan Belec iz Oddelka za gospodarske dejavnosti in promet, Ivan Stanič in Karel Pollak iz Oddelka za urejanje prostora, Miha Verbič iz Sekretarjata MU MOL in Janez Dotti iz Oddelka za ravnaje z nepremičninami.

Na zasedanju je manjkal en član komisije.

Predsednik komisije Janez Moškrič je pozdravil navzoče člane in vse prisotne ter predlagal, da se glasuje o dnevnem redu.

Ker ni bilo pripomb, je bil dan na glasovanje

**PREDLOG SKLEPA:**

**Komisija za poimenovanje naselij in ulic sprejme predlagani razširjeni dnevni red 9. redne seje.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. **Potrditev zapisnika 8. seje komisije z dne 30. 5. 2017**
2. **Pregled prispelih pripomb v času predhodne razprave k elaboratu- osnutku Odloka o določitvi imen ulic, parkov in sprememb potekov ulic na območju Mestne občine Ljubljana in usmeritve za pripravo predloga odloka.**
3. Pobude in vprašanja članov komisije;

**AD 1**

**Potrditev zapisnika 8. seje komisije z dne 30. 5. 2017**

Pripomba na zapisnik s strani člana Tomaža Čučnika je dana in upoštevana s popravkom zapisnika seje v 3. točki b. predloga sklepa, in sicer glasi:

**»b. PREDLOG SKLEPA:**

**Kolezijska ulica na delu pred Trnovsko cerkvijo se ukine in poimenuje po arhitektu Josipu Plečniku, kot Plečnikova ulica.**

V obrazložitvi glasu se je član meščan Tomaž Čučnik izjasnil in glasoval proti ter zahteval, da se v zapisnik vnese obrazložitev svojega glasu in sicer, da naj se po Plečniku imenuje Barjanska cesta, mestna južna cestna vpadnica, kot je bil prvotni predlog pobudnikov in ne neka minorna slepa ulica, kar ni dostojno poimenovanje po arhitektu Plečniku.«

**PREDLOG SKLEPA:**

**Komisija za poimenovanje naselij in ulic sprejme in potrdi zapisnik 8. redne seje skupaj s pripombo člana Tomaža Čučnika.**

Navzočih je bilo 6 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

**Pregled prispelih pripomb v času predhodne razprave k elaboratu- osnutku Odloka o določitvi imen ulic, parkov in sprememb potekov ulic na območju Mestne občine Ljubljana in usmeritve za pripravo predloga odloka**

Uvodoma je predsednik pojasnil stanje predstavljenega gradiva, oziroma osnutka odloka, da je ta zaključen v fazi predhodnega posvetovanja in predal besedo pojasnjevanja tajniku Janu Skobernetu.

Tajnik je pojasnil, da je komisija skladno z določili ZDOIONUS pridobila soglasje Geodetske uprave Republike Slovenije, z dne 10.7.2017, s katerimi dovoljuje poimenovanje ulic, Džamijske in Žabje ulice, ne dovoli pa uporabe Plečnikove ulice, t. j. ponovnega poimenovanja osebnosti arhitekta Jožeta Plečnika, ker je že v naselju Ljubljana po njem imenovan Plečnikov trg in Plečnikov podhod.

Zakonska določba 20. člena ZDOIONUS mestnemu svetu ne dovoljuje še dodatnega poimenovanja v istem naselju, dokler sta Plečnikov trg in Plečnikov podhod še v rabi in evidenci Registra prostorskih enot, ki ga vodi pristojna Geodetska uprava Republike Slovenije, mnenje pristojnega delovnega telesa Vlade RS, Komisije za standardizacijo zemljepisnih imen k predlogom imen iz akta, pa še ni prejeto in bodo člani obveščeni takoj, ko te prejme komisija na svojem naslovu.

Besedila določb odloka iz osnutka odloka do predloga odloka bo potrebno spremeniti, vsebinsko upoštevati, da predlog ne more vsebovati besedil predlagane Plečnikove ulice niti besedil o ukinitvi vzhodnega dela Kolezijske ulice, ni možne posledične spremembe potekov Kolezijske ulice in tudi preštevilčenja stanovanjskih stavb s pripadnostjo Kolezijski ulici.

Neurejenost poteka Barjanske ceste z ukinitvijo dela Kolezijske ulice ni možno urediti na način po osnutku akta, vendar bo potrebno najti drug način, morda z uvedbo Cerkvene ulice, ki je bila že leta 1848 med prvimi ulicami tega časa v slovenskem jeziku kot dvojezična oznaka ljubljanske ulice.

Znova velja opozoriti, da je v RPE Barjanska cesta prekinjena od Barjanskega mostu do križišča s Cesto v Mestni log in Kopačevo cesto. Pripadne stavbe Barjanski cesti so še vedno označene s pripadom Riharjevi ulici, tu pa je prizadetih cca 250 stanovanj, ocenjeno več kot 800 oseb.

Prav tako je predstavil stališča posameznih fizičnih oseb in skupin civilnih iniciativ po priloženem seznamu iz evidence prispele pošte na naslov KPNU. Ti so predlagali druge predloge, ki bodo predstavljeni v Stališčih k mnenjem, predlogom in pripombami danimi na predhodnem posvetovanju o ustreznosti predlaganih imen in danih s strani svetnikov na sejah MS MOL, ki bodo dani mestnemu svetu skupaj z aktom.

Predsednik je odprl razpravo v kateri so vsi člani komisije postavljali svoja stališča in predloge.

Komisija se je medsebojno uskladila in izmenjala stališča zakaj ni uporabljene Sarajevske ulice,

Na vprašanje člana Marjana Jerneja Viranta, da je bil s Plečnikovo ulico zaveden mestni svet, je odgovoril tajnik Jan Skoberne, da tega ni možno tako interpretirati, s tem dokumentom je pridobljen judikat, ki bo v prihodnje dobro uporabljen. Povedal je tudi, da je osnutek akta le prva faza predlogov novih imen, ki postanejo po ZDOIONUS dokončni predlogi imen s predlogom akta, ki ga sprejme MS MOL, ki je uveljavljen 15. dan po objavi v Uradnem listu RS. Širina navzočih, sodelujočih strokovnih sodelavcev MU MOL in vabljeni iz GURS in OGUL niso tisti, ki bi namesto judikata branili taka poimenovanja, ukinitev že dveh poimenovanih, tako Plečnikovega trga kot Plečnikovega podhoda, pomenita pa zopet hud udarec za predlagatelja. Zgodovinsko poimenovanje vseh vpadnic v mesto Ljubljana, pa zopet predstavlja visoko vrednost zrelosti ljubljančanov, da jo ohranijo, tako Barjansko cesto, kot vse druge Tržaško, Celovško cesto, Dunajsko cesto, Štajersko cesto, Litijsko cesto, Dolenjsko cesto, ipd.

Na zaključku razprave je predsednik Janez Moškrič povzel razpravo in dal na glasovanje, po vrstnem redu:

**PREDLOG SKLEPA:**

1. **Komisija za poimenovanje naselij in ulic pri Mestnem svetu Mestne občine Ljubljana se je seznanila s postopkom in seznamom mnenj, predlogov in pripomb, ki so bile vložene na naslov komisije v času predhodnega posvetovanja in na podlagi pripomb svetnikov iz razprave ob obravnavi osnutka odloka na 26. seji MS MOL.**
2. **Predlog akta kot predlog za obravnavo in sprejem na mestnem svetu se uskladi s soglasjem GURS, enako tako se popravi grafične prikaze potekov ulic**
3. **Enako tako se počaka na mnenje pristojnega delovnega telesa Vlade RS, Komisije za standardizacijo zemljepisnih imen k predlogom imen iz akta, ko bo to prejeto bodo člani obveščeni s strani tajnika Jana Skoberneta.**
4. **Člani komisije so se dogovorili o seji komisije, ki bo 29.avgusta, ker je sklic 29.seje mestnega sveta najkasneje 1.9.2017.**

**AD 3**

Pobude in vprašanja članov komisije;

1. Predsednika Janez Moškrič je predlagal, da se v zvezi s potrditvijo zapisnika 8. seje tudi omeni neurejenost prometnih razmer na začetku Kolezijske ulice, da se tudi s strani komisije opozori župana na ureditev prometnih razmer pred Trnovsko cerkvijo oziroma kolonado spomenikov, ki predstavljajo spomin na zaslužne kulturne delavce minulega obdobja zgodovine Slovencev, ureditev tako, kar je sicer že predsedniku ustno obljubil župan Zoran Janković.

**Zaključek:**

**Komisija za poimenovanje naselij in ulic pri Mestnem svetu Mestne občine Ljubljana se je seznanila z neurejenim stanjem prometnih razmer in zatečenega mirujočega prometa ter sklenila, da vkljub svoji pristojnosti še pisno poprosi župana Zorana Jankovića, da se uredijo problemi mirujočega prometa pred Trnovsko cerkvijo, kjer je komisija predlagala poimenovanje Plečnikove ulice, pa tega žal ne bo možno izpeljati.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

V nadaljevanju člani niso razpravljali.

S tem je bil izčrpan dnevni red 9. seje komisije, ki jo je zaključil predsednik ob 20.00 uri.

Zapisal:

*Jan Skoberne Janez Moškrič*

Višji svetovalec I. Predsednik